b'\n_START_ARTICLE_\nKuld\xc4\xabgas stenbro\n_START_PARAGRAPH_\nKuld\xc4\xabgas stenbro (lettisk: Kuld\xc4\xabgas \xc4\xb7ie\xc4\xa3e\xc4\xbcu tilts) er en buebro over floden Venta i Kuld\xc4\xabga i Letland, og st\xc3\xa5r cirka 200 meter efter Ventas vandfald. Siden 1998 har broen haft status af statsligt arkitektonisk mindesm\xc3\xa6rke. Broen \xc3\xa5bnede for trafik den 2. november 1874, og er Europas l\xc3\xa6ngste n\xc3\xa5r det kommer til en buebro opf\xc3\xb8rt i sten, der ikke benyttes til jernbanetransport. Broens buedele er opf\xc3\xb8rt efter et projekt af ingeni\xc3\xb8r Fr\xc4\xabdrihs Stapr\xc4\x81ns, mens broens \xc3\xb8vrige dele er opf\xc3\xb8rt efter efter tegninger af arkitekten Otto Dietze. Broens samlede l\xc3\xa6ngde er p\xc3\xa5 164 meter, og k\xc3\xb8rebanens bredde er p\xc3\xa5 11 meter.'